**YMPÄRISTÖPALVELUT HELMI TIEDOTTAA

Haapaveden liikuntahallista 14.2.2023 otettujen legionella- näytteiden lopulliset tutkimustulokset ovat valmistuneet**

Haapaveden liikuntahallin vesijärjestelmästä on riskinarviointiin perustuneessa näytteenotossa löytynyt tutkimuksissa legionella- bakteeria yli sallitun raja-arvon. Riskinarviointi liittyy juomavesidirektiivin täytäntöönpanoon 1.1.2023 alkaen.

Haapaveden liikuntahallissa on tehty puhdistustoimenpiteitä toimenpiderajan ylittävän legionella-pitoisuuden vuoksi. Puhdistustoimenpiteet tehtiin samanaikaisesti myös uimahallin puolelle.

Terveyden- ja hyvinvoinnin laitokselta on saatu lopulliset vahvistetut tutkimustulokset 3.3.2023. Tutkimustulosten mukaan liikuntahallin suihkun kylmässä vedessä ei todettu lainkaan legionella-bakteeria, joten puhdistustoimenpiteiden todetaan tehonneen.

**Liikuntahallin poikkeusjärjestelyt voidaan purkaa ja vesijärjestelmä ottaa normaalisti käyttöön. Toimija tiedottaa liikuntahallin vesijärjestelmän käyttöönotosta.**

Ympäristöterveydenhuolto, kiinteistöhuolto ja liikuntatoimi kiittävät liikuntahallin ja uimahallin käyttäjiä kärsivällisyydestä ja asiallisesta suhtautumista vesiongelman aiheuttamiin häiriöihin.

**Lisätiedot:**

Harri Heikkilä, ympäristöjohtaja p. 044-7591 471

Keijo Rutanen, kiinteistöpäällikkö p. 044-7591 234

Kati Mäntylä, liikuntasihteeri p. 044-7591 251

[**www.haapavesi.fi**](http://www.haapavesi.fi)

[**www.ymparistohelmi.fi**](http://www.ymparistohelmi.fi)